**ПРАВИЛНИК ФЕСТИВАЛА МУЗИЧКЕ ШКОЛЕ**

**«ПЕТАР СТОЈАНОВИЋ» - УБ**

 **Члан 1.**

Школа за основно музичко образовање «Петар Стојановић» из Уба организује отворено такмичење школе под називом «ФЕСТИВАЛ». Такмичење је јавна музичкопедагошка манифестација у којој учествују музичке школе по позиву, као и поједини педагози и ученици који то желе.

**Члан 2.**

Оснивач Фестивала је Школа за основно музичко васпитање «Петар Стојановић» из Уба.

**Члан 3.**

Такмичење се одвија по Правилнику и Пропозицијама. Правилником се регулишу елементи који се тичу организације, а Пропозицијама програм, категорије и такмичарске дисциплине. Рад жирија се регулише посебним Правилником.

**Члан 4.**

Такмичење је замишљено као културно – музичка манифестација фестивалског типа, што подразумева, осим такмичарског дела, и низ пратећих програма (промоције, концерти, изложбе, предавања и сл.)

**Члан 5.**

Основни циљеви и идеје од самог оснивања Фестивала су: уочавање младих талената и њихова стимулација за даље школовање и професионалну орјентацију; популаризација музичке уметности, као и културе уопште; пружање школама и педагозима могућност да активно учествују у раду жирија; на крају, стварање опуштеније атмосфере током такмичења, дружење и размена информација и педагошких искустава и на тај начин избегавање стресних ситуација које прате већину такмичења. Идеја је и да се деца не оптерете исувише захтавним програмом, тако да и она скромнијих могућности могу да изађу и такмиче се, у циљу стимулације и даљег напредовања.

.

**Члан 6.**

Фестивал се одржава сваке године на пролеће под покровитељством општине Уб. Тачан датум се усклађује према календару Министарства просвете и програму осталих такмичења у Републици.

**Члан 7.**

Такмичарске дисциплине су: клавир, сви гудачи, гитара, хармоника, сви дувачи, певање и камерна музика.

Такмичење је организовано по разредима, за ученике основних и средњих музичких школа. За ученике предшколског узраста могуће је успоставити пред – категорију (беби категорија).

**Члан 8.**

Наставничко веће ШОМО «Петар Стојановић» усваја Правилник такмичења, доноси Пропозиције такмичења и Правилник о раду жирија, а усваја и измене на предлог фестивалског одбора.

**Члан 9.**

Фестивалски одбор има најмање пет чланова, а бира се за сваку годину посебно. Председник фестивалског одбора може вршити функцију директора Фестивала.

**Члан 10.**

Фестивалски одбор се бави припремама и организовањем Фестивала, а дужан је да обавештава Наставничко веће школе о свим значајним аспектима како саме организације, тако и о свим фазама припрема Фестивала.

**Члан 11.**

Савет Фестивала може имати најмање 7 чланова, а састављен је од радника школе, представника локалне самоуправе, угледних радника у култури и привреди итд.

**Члан 12.**

Пријављивање ученика се врши најкасније 30 дана до почетка такмичења. Пријаве су појединачне на прописаном обрасцу, а треба да садрже:

* Име и презиме ученика
* Разред
* Инструмент за који се пријављује
* Програм који изводи и трајање
* Назив школе, име педагога и корепетитора (ако га има)
* Доказ о уплати донације

**Члан 13.**

Организатор Фестивала прикупља уплате од учесника у виду донација које се користе за организовање такмичења. Средства која се добију од спонзора и других извора, користе се за награђивање, организовање пратећих програма, унапређење квалитета образовања у школи и слично.

**Члан 14.**

Такмичење је јавно. Програм се изводи у целини, према пропозицијама. Уколико учесници пријаве више дела него што је предвиђено пропозицијама, организатор ће штампати у програму само тражени програм и то по редоследу у пријави.

Измене програма су могуће уколико се најаве секретару жирија пре почетка групе.

 У нижим разредима члан жирија може прекинути такмичара и захтевати штимовање инструмента.

**Члан 15.**

У сваком разреду се може доделити неограничен број награда. Жири може прогласити Лауреата такмичења за поједини инструмент и све разреде укупно, а може доделити и друге награде уколико могућности дозволе.

**Члан 16.**

Учеснике такмичења оцењује стручни жири састављен од **највише** 4 члана. **Секретар нема право оцењивања.**

**Члан 17.**

**Правилником о раду жирија** детаљно су обухваћени сви видови и правила рада жирија, у складу са основним принципима самог Фестивала.

**Члан 18.**

Организатор задржава право снимања, издавања или даљег дистрибуирања целог тока Фестивала.

**Члан 19.**

На крају такмичења одржаће се Завршни концерт најбољих такмичара, а може се организовати и расправа – округли сто, на коме би се размотрило одржано такмичење, и донели одговарајући закључци за одржавање наредног.

**Члан 20.**

Резултати такмичења, педагошка достигнућа, као и укупан домет Фестивала могу послужити као основ за одржавање семинара, других облика стручног усавршавања као и проширене делатности у организацији наше шкoле.

#  ПРАВИЛНИК О РАДУ ЖИРИЈА ФЕСТИВАЛА

**Члан 1.**

Сваког члана жирија ангажују и позивају организатори Фестивала. Ако се такмичење на једном инструменту одржава више дана, може се изабрати жири за сваки такмичарски дан посебно.

**Члан 2.**

Организатор ће настојати да максимално поштује основну концепцију и принципе Фестивала.

**Члан 3.**

 Жири може да броји највише до 4 члана.

**Члан 4.**

Чланови жирија су дужни да помогну рад и оцењивање најмање једне целе групе деце (разреда).

**Члан 5.**

Секретаре жирија бира организатор Фестивала. **Секретар нема право оцењивања такмичара.**

**Члан 6.**

Чланови жирија су дужни:

* Да оцењују учеснике према Правилнику о раду жирија
* Да своје оцене уносе на одговарајући начин или по договореном моделу – обрасцу
* Да учествују у раду жирија за групу или разред који су преслушавали
* Да утврђују усаглашеност програма кандидата са пропозицијама такмичења
* Да по завршетку такмичења дају предлог учесника програма на завршном концерту оснивачу Фестивала
* Да потписују записник са седнице жирија, као и збирне бодовне листе
* Да преко директора Фестивала интервенишу у случајевима уочавања неправилности у раду и одступања од Правилника о раду жирија.

**Члан 7.**

**Секретар жирија је дужан**:

* Да сазове чланове жирија 30 минута пре почетка такмичења
* Да упозна чланове жирија са Правилником такмичења,

Пропозицијама и

Правилником о раду жирија

* Да присуствује раду и седницама жирија током целог такмичења
* Да води записник током седница жирија
* На основу појединачних листа, попуни збирну бодовну листу и израчунава средњу коначну оцену за такмичаре.
* Да у договору са жиријем надгледа и руководи наступима кандидата
* Да најављује наступе и даје знак за почетак наступа
* Да обезбеђује материјал за потребе рада жирија и на време их уручи члановима жирија.
* Да прикупи уредно попуњене бодовне листе од чланова жирија одмах по завршетку већања
* Да, уколико уочи било какве неправилности у раду жирија или техничке природе, упозна Фестивалски одбор и директора Фестивала.
* Да не објављује појединачне оцене чланова жирија • Да прослеђује резултате сваке групе секретару Фестивала.

**Члан 8.**

Записник са седница жирија води секретар жирија и у њега уноси значајне

податке и одлуке које жири донесе. Директор Фестивала и секретар потписују записник пошто га прегледају и остали чланови жирија.

**Члан 9.**

Обрасци који се воде о наступу такмичара су:

1. Образац за појединачно оцењивање који садржи:
	* Име и презиме такмичара
	* Инструмент и разред
	* Место за оцену
	* Место за евентуалне напомене
	* Место за потпис члана жирија
2. Збирни образац – заједничка бодовна листа садржи:
	* Инструмент и разред, датум и место одржавања
	* Редни број, име и презиме кандидата
	* Име и презиме сваког члана жирија
	* Рубрику у коју се уноси број бодова који је дао сваки члан жирија
	* Рубрику у коју се уноси просечан број бодова
	* Рубрика за освојену награду
	* Место за потпис свих чланова жирија и секретара жирија
	* Место за оверу директора такмичења да је примио збирни образац
3. Образац за коначне резултате такмичења:
	* Име и презиме кандидата по редоследу пласмана на

Такмичењу са средњом оценом коју је добио и наградом коју је освојио

* + Место за потпис чланова жирија

Резултати се објављују на огласној плочи школе по завршетку рада жирија за један цели разред.

Коначни резултати за цели дан се објављују на сајту школе по завршетку тог такмичарског дана.

**Секретар Фестивала припрема обрасце и формира коначне резултате.**

**Члан 10.**

Чланови жирија оцењују такмичаре бодовима и то:

* + ***Од 90 – 100 бодова за прву награду***
	+ ***Од 80 – 90 бодова за другу награду***
	+ ***Од 70 – 80 бодова за трећу награду***
	+ ***До 70 бодова за освојену похвалу***

 **Члан 11.**

 Пласман такмичара се одређује тако што секретар жирија сабира бодове и њихов збир подели са бројем чланова жирија који су оцењивали.

**Члан 12.**

Такмичари се рангирају према броју бодова. За сваки разред се додељује неограничен број награда, према предвиђеној бодовној скали.

**Члан 13.**

По завршетку такмичења, жири може прогласити лауреата за сваку категорију. Услов је да кандидат има 100 бодова. Жири доноси и мишљење и закључке о укупном нивоу такмичења и предлаже учеснике за завршни концерт.

 **Члан 14.**

Одлуке жирија су коначне и неопозиве.

**Члан 15.**

У случају ометања Такмичења од стране публике, жири предлаже организатору да се рад настави без публике, а организатор доноси коначну одлуку.

**ПРОПОЗИЦИЈЕ - ПРОГРАМ ЗА ИЗВОЂЕЊЕ:**

**КЛАВИР**

OMШ:

Беби категорија и 1. разред ОМШ- програм по слободном избору ( две или више композиције) до 5 минута

2. разред- Један став сонатине/ сонате или варијације и програм по слободном избору (једна или висе композиција) до 6 мин.

3. разред- Један став сонатине/ сонате или варијације и програм по слободном избору ( једна или висе композиција) до 8 мин.

4. разред- Један став сонатине/ сонате или варијације и програм по слободном избору ( једна или висе композиција) до 10 мин.

5. разред- Један став сонате или варијације и програм по слободном избору ( једна или висе композиција) до 12 мин.

6. разред- Један став сонате или варијације и програм по слободном избору ( једна или висе композиција) до 14 мин.

СМШ:

1. разред СМШ- Један став сонате (сонатни облик) или варијације и програм по слободном избору (једна или више композиција) до 15 мин.

2. разред СМШ- Један став сонате (сонатни облик) или варијације и програм по слободном избору (једна или више композиција) до 18 мин.

3. разред СМШ- Један став сонате (сонатни облик) или варијације и програм по слободном избору (једна или више композиција) до 20 мин.

4. разред СМШ- Један став сонате (сонатни облик) или варијације и програм по слободном избору (једна или више композиција) до 20 мин.

**Клавир четвороручно**: програм по слободном избору.

**ХАРМОНИКА**: ОМШ: две композиције различитог карактера, једна обавезно оригинално писана за хармонику.

Средња школа: једна композиција до 1800 године, једна оригинално писана за хармонику и једна по слободном избору.

**ГУДАЧИ (виолина, виола, виолончело)**: беби категорија, први и други разред – две композиције по слободном избору. Остали – први или други и трећи став концерта или сонате и комад по избору. Средња школа: програм по слободном избору.

**КОНТРАБАС**: две композиције различитог карактера. Трајање програма: ОМШ – до 10 минута. СМШ – до 15 минута.

**ПЕВАЊЕ**: ОМШ: један стари мајстор и једна песма по избору.

СМШ: 1. и 2. разред – стари мајстор, један романтичар и соло песма

3 .разред – стари мајстор, романтичар, домаћи аутор и један словенски композитор 4.разред – исто као трећи разред плус лакша оперска арија

**ГИТАРА:** ОМШ: две композиције различитог карактера по слободном избору. СМШ: две композиције из различитих стилских епоха по слободном избору.

**ДУВАЧИ** (Флаута, кларинет, саксофон, обоа, хорна, труба, тромбон, фагот): ОМШ изводе програм по слободном избору, до 10 минута. СМШ: програм по слободном избору, до 15 минута. Трајање програма:

ОМШ до 10 минута, СШ до 15 мин.

**КАМЕРНА МУЗИКА**

ОМШ:

Беби категорија и 1. разред- програм по слободном избору (две или висе композиција) до 5 мин.

2. разред- програм по слободном избору (две или висе композиција) до 6 мин.

3. разред- програм по слободном избору (две или висе композиција) до 8 мин.

4. разред- програм по слободном избору (две или висе композиција) до 8 мин.

5. разред- програм по слободном избору (две или висе композиција) до 10 мин.

6. разред- програм по слободном избору (две или висе композиција) до 10 мин.

СМШ:

1. разред СМШ- програм по слободном избору (две или више композиција) до 13 мин.

2. разред СМШ- Један став сонате (сонатни облик) или варијације и програм по слободном избору (једна или више композиција) до 15 мин.

3. разред СМШ- Један став сонате (сонатни облик) или варијације и програм по слободном избору (једна или више композиција) до 18 мин.

4. разред СМШ- Један став сонате (сонатни облик) или варијације и програм по слободном избору (једна или више композиција) до 18 мин.